หยุดทานยาคุมตั้งแต่ 13 พ.ค. ประจำเดือนมา 5มิ.ย.และ5ก.ค. ต้องทานยาบำรุงอะไรไหมคะ วางแผนตั้งครรภ์ลุ้นมา2เดือนแล้วยังไม่ติด
สวัสดีค่ะ หลังการหยุดการรับประทานยาคุมกำเนิดแบบแผงรายเดือนนั้น หากไม่มีความผิดปกติของมดลูกหรือรังไข่ ก็จะกลับมามีการตกไข่และมีประจำเดือนตามปกติภายในประมาณ 1-3 เดือนซึ่งถ้าประจำเดือนมาตามรอบเดือนปกติแล้ว ก็น่าจะสามารถมีบุตรได้ตามปกติ ภาวะมีบุตรยากจะวินิจฉัยเมื่อไม่สามารถตั้งครรภ์ได้ตามธรรมชาติภายใน 1 ปี และมีเพศสัมพันธ์อย่างสม่ำเสมอ สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น ซึ่งควรไปพบแพทย์เพื่อตรวจเพิ่มเติมต่อไปจากที่กล่าวมา ยาบำรุงที่อาจมีประโยชน์ในคนที่ต้องการตั้งครรภ์คือ กรดโฟลิกที่ถ้ามีการขาดหายไปในช่วงแรกของการตั้งครรภ์อาจทำให้การสร้างสมองและไขสันหลังของทารกมีความผิดปกติได้ ส่วนเหล็กที่บำรุงเลือดนั้น อาจจะใช้ภายใต้การดูแลของแพทย์ตอนที่ตั้งครรภ์แล้วค่ะ